Жалба, подадена на 31 декември 2023 г. — Funline International/EUIPO — MS Trade (AMSTERDAM POPPERS)
(Дело T-1187/23)
Език на жалбата: английски
Страни
Жалбоподател: Funline International Corp. (Уилмингтън, Делауеър, Съединени щати) (представител: S. Hejdová, адвокат)
Ответник: Служба на Европейския съюз за интелектуална собственост
Друга страна в производството пред апелативния състав: MS Trade s. r. o. (Прага, Чешка република)
Данни за производството пред EUIPO
Притежател на спорната марка: жалбоподателят в производството пред Общия съд
Спорна марка: словна марка на Европейския съюз „AMSTERDAM POPPERS“ — марка на Европейския съюз № 8 633 984
Производство пред EUIPO: производство по отмяна
Обжалвано решение: решение на пети апелативен състав на EUIPO от 19 октомври 2023 г. по преписка R 2265/2022-5
Искания
Жалбоподателят моли Общия съд:
да отмени обжалваното решение или
да отмени обжалваното решение и да отхвърли искането за отмяна,
да осъди EUIPO да заплати съдебните разноски.
Изложени основания
Нарушение на член 58, параграф 1, буква а) от Регламент (ЕС) 2017/1001 на Европейския парламент и на Съвета,
Нарушение на член 19, параграф 1 от Споразумението за свързаните с търговията аспекти на правата върху интелектуалната собственост (Споразумението ТРИПС).
____________